Vytautas Kirkutis

Vytautas Kirkutis (g. 1956 m. gegužės 4 d. Kuršėnuose) – poetas, prozininkas, publicistas.

Biografija 

Mokėsi Kuršėnuose, 1978 m. baigė Šiaulių pedagoginį institutą, kur studijavo lietuvių kalbą ir literatūrą. 1990 m. baigė Vilniaus universiteto Istorijos fakulteto žurnalistikos specialybę.

Penketą metų dirbo mokytoju, vienerius metus buvo Savanoriškosios knygos bičiulių draugijos Šiaulių rajono skyriaus atsakinguoju sekretoriumi. Žurnalisto darbą pradėjo 1984 m. Šiaulių rajono laikraštyje „Leninietis“.

Nuo 1991 m. lapkričio mėn. Šiaulių apskrities dienraščio „Šiaulių kraštas” vyriausiojo redaktoriaus pavaduotojas. Keletą metų redagavo „Šiaulių krašto” kultūros, meno ir literatūros priedą „Atolankos”, vadovavo jo kūrybinei grupei. Nuo 2003 m. kovo 10 d. iki 2010 m. spalio 4 d. dirbo Šiaulių rajono Kuršėnų miesto seniūnijoje.

Nuo 1999 m. Lietuvos rašytojų sąjungos narys.

Rašytojas yra įsteigęs Šiaurės Lietuvos literatų draugiją ir keletą metų buvo jos pirmininku, dabar – pirmininko pavaduotojas. Yra Lietuvos kultūros fondo Šiaulių krašto skyriaus tarybos narys, įvairių komisijų narys. Ilgą laiką Šiaulių rajone vadovauja Zigmo Gėlės premijos už pirmąją poezijos knygą skyrimo komisijai. Nuo 2003 m. kovo mėn. Šiaulių rajono visuomeninės kultūros tarybos pirmininkas.

Apdovanojimai 

 1974 m. – „Kultūros barų“ žurnalo prizas už eilėraščius, pateiktus respublikiniam moksleivių filologiniam konkursui,
 1992 m. – Lauryno Ivinskio premija už geriausią per metus parengtą ir išleistą lietuvišką kalendorių – „Šiaulių krašto kalendorių“,
 1995 m. – Zigmo Gėlės literatūrinė premija už pirmąją eilėraščių knygą „Atotakos“,
 1996 m. – Lauryno Ivinskio premija už geriausią per metus parengtą ir išleistą kalendorių „Seneliams, tėvams, vaikams“,
 2000 m. – G. Stulpinienės vadybos kolegijos premija už geriausią per metus išleistą leidyklos „Saulės delta“ knygą – Vytauto Kirkučio „Baltosios nakties paukštis“,
 2002 m. – Šiaulių miesto savivaldybės nominacija „Metų rašytojas“ už knygą „Ateik bangosna užmiršties“,
 Geriausio 2002 m. Šiaulių rajono kraštotyrininko vardas už knygą „Ateik bangosna užmiršties“.

Bibliografija 
Vytauto Kirkučio 1994 – 2013 metais išleistos knygos 

 ATOTAKOS.Eilėraščiai. – Šiauliai: Delta, 1994.
 TYLIOS MANO DAINOS.Leidinys skirtas Zigmo Gaidamavičiaus – Gėlės šimtmečiui. – Šiauliai: Delta, 1994.
 RANDAI ANT RENTINIO.Eilėraščiai. – Vilnius: Knygnešio redakcija, 1996.
 VEIDRODIS ALTORIUJE. Eilėraščiai proza. – Šiauliai: Saulės delta, 1998. 
 BALTOSIOS NAKTIES PAUKŠTIS. Atsiminimai apie poetą Juozą Ruzgį. – Šiauliai: Saulės delta, 2000.
 TARPUAMŽIO LOPŠINĖ. Eilėraščiai. – Šiauliai: Saulės delta, 2001.
 ATEIK BANGOSNA UŽMIRŠTIES… Eskizai: portretas ir likimas. – Šiauliai: Saulės delta, 2002.
 KURŠĖNŲ ENCIKLOPEDIJA. (Kartu su rašytoju Stasiu Lipskiu). – Vilnius: Žuvėdra, 2005.
 PASAULIN ŽVELGĘS AKIMIS VENTOS.Stasys Anglickis Kuršėnuose: gyvenimo ir kūrybos fragmentai. – Vilnius: Žuvėdra, 2005.
 AD VENTUS. Eilėraščiai. – Vilnius: Žuvėdra, 2006.
 TEKANČIO LAIKO ĮRAŠAI. Publicistika. – Vilnius: Žuvėdra, 2008.
 VILKO POTERIAI. Dokumentinė proza. – Vilnius: Žuvėdra, 2009.
 KURŠĖNAI: MIESTAS ABIPUS VENTOS. Informacinis leidinys– Vilnius: Žuvėdra, 2010.
 KURŠĖNŲ KRAŠTO ŽMONĖS. (Kartu su rašytoju Stasiu Lipskiu). Enciklopedinis leidinys. – Vilnius: Žuvėdra, 2011.
 PRASTADIENIŲ SLINKTYS. Vilnius: Žuvėdra, 2011.
 ZIGMO GĖLĖS NAMAI. Klaipėda: S. Jokužio leidykla-spaustuvė, 2013.

Šaltiniai 

Lauryno Ivinskio premijos laureatai
Lietuvos rašytojai
Lietuvos žurnalistai